**Ministru kabineta noteikumu**

**“Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir nodrošināt Eiropas Komisijas 2019. gada 19. februāra Īstenošanas regulas Nr. 2019/290/ES, ar ko nosaka elektrisko un elektronisko iekārtu (turpmāk – iekārtu) ražotāju reģistrēšanas un ziņošanas formātu (turpmāk – Regula Nr. 2019/290) piemērošanu ziņojumiem par tirgū laistajām elektriskajām un elektroniskajām iekārtām.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”” projekts (turpmāk – noteikumu projekts) ir sagatavots, lai nodrošinātu Regulas Nr. 2019/290 piemērošanu attiecībā uz prasībām kārtībai, kādā iekārtu ražotāji vai to pilnvaroti pārstāvji iesniedz iekārtu ražotāju reģistrā ziņojumu par tirgū laistajām iekārtām.  |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai tiesību akta projekts izstrādāts:1. Regulas Nr. 2019/290 2. pants noteic, ka dalībvalstis nodrošina, ka iekārtu ražotāju reģistros izmantots Regulas Nr. 2019/290 II pielikumā norādītais formāts, kādā iekārtu ražotāji vai to pilnvarotie pārstāvji ziņo reģistram datus, kas ir saistīti ar šajā dalībvalstī tirgū laistajām iekārtām. Dalībvalstis prasa, lai tiktu sniegti būtiskie informācijas elementi, kas kā tādi identificēti Regulas II pielikumā noteiktajā formātā. Dalībvalstis var prasīt, lai tiktu sniegti papildus informācijas elementi. Regulu Nr. 2019/290 piemēro no 2020. gada 1. janvāra.Ministru kabineta 2014. gada 8. jūlija noteikumu Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (turpmāk – MK noteikumi Nr. 388) 29.1. apakšpunkts noteic, ka iekārtu ražotājs, tā pilnvarots pārstāvis vai iekārtu atkritumu apsaimniekotājs (ja iekārtu ražotājs vai tā pilnvarots pārstāvis ar iekārtu atkritumu apsaimniekotāju ir noslēdzis attiecīgu līgumu) elektroniski iesniedz iekārtu ražotāju reģistrā un ievada minētā reģistra datubāzē ziņojumu par ražotāja Latvijas tirgū laisto iekārtu daudzumu ([5.](https://likumi.lv/ta/id/267716#piel5) pielikums) par laikposmu no kārtējā gada 1. janvāra līdz 30. jūnijam – līdz kārtējā gada 30. oktobrim, un par laikposmu no kārtējā gada 1. jūlija līdz 31. decembrim – līdz nākamā gada 30. aprīlim. Saskaņā ar Līguma par Eiropas Savienības darbību 288. panta otro daļu regulas ir vispārpiemērojamas. Tās uzliek saistības kopumā, un ir tieši piemērojamas visās dalībvalstīs. Tāpēc ir nepieciešams izdarīt grozījumus MK noteikumos Nr. 388, paredzot, ka ziņojumi par tirgū laistajām iekārtām ir jāsniedz atbilstoši Regulas Nr. 2019/290 II pielikumam. Tiek arī paredzēts pārejas periods ziņojumu par tirgū laistajām iekārtām iesniegšanai par laika posmu no 2019. gada 1. jūlija līdz 2019.gada 31. decembrim. 2. Praksē piemērojot MK noteikumus Nr. 388, Vides aizsardzības un reģionālās attīstības ministrija (turpmāk – VARAM) ir konstatējusi, ka iekārtu ražotāji un to pilnvaroti pārstāvji vairākkārtīgi precizē MK noteikumu Nr. 388 29. un 30. punktā minētajos ziņojumos ietverto informāciju pēc tam, kad tā ir iesniegta iekārtu ražotāju reģistrā, kā arī atkārtoti iesniedz MK noteikumu Nr. 388 29. un 30. punktā noteiktos ziņojumus. Tāpēc MK noteikumos Nr. 388 ir nepieciešams noteikt, ka iekārtu ražotāju reģistrs nodrošina, ka MK noteikumu Nr.388 29. punktā un 30. punktā minēto ziņojumu iekārtu ražotāju reģistra datu bāzē ievada tikai vienu reizi, savukārt MK noteikumu Nr. 388 29. punktā un 30. punktā minētajai personai ir tiesības mainīt iekārtu ražotāju reģistra datubāzē ievadīto šo noteikumu 29. punktā vai 30. punktā minēto ziņojumu 10 darba dienu laikā no attiecīgā ziņojuma ievadīšanas iekārtu ražotāju reģistra datubāzē.3. Lai nodrošinātu Eiropas Parlamenta un Padomes 2016. gada 27. aprīļa Regulas 2016/679/ES par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 5. panta 1. punkta “b.” un “c.” apakšpunkta nosacījumu ievērošanu, MK noteikumu Nr. 388 7. pielikumā tiek svītrota prasība norādīt personas kodu. Tiesiskā regulējuma mērķis un būtība:1) ar noteikumu projektu tiek noteikts, ka ziņojumi par tirgū laistajām iekārtām jāsniedz atbilstoši Regulas Nr. 2019/290 2. pielikumam, tāpēc tiek attiecīgi **precizēts** MK noteikumu Nr. 388 5. pielikumā ietvertais ziņojuma formāts par Latvijas tirgū laisto iekārtu daudzumu;2) noteikumu projektā tiek noteikts, ka iekārtu ražotāju reģistrs nodrošina, ka MK noteikumu Nr. 388 29. punktā un 30. punktā minēto ziņojumu iekārtu ražotāju reģistra datu bāzē ievada tikai vienu reizi. Tiek arī noteikts, kaMK noteikumu Nr. 388 29. punktā un 30. punktā minētajai personai ir tiesības mainīt iekārtu ražotāju reģistra datubāzē ievadīto šo noteikumu 29. punktā vai 30. punktā minēto ziņojumu 10 darba dienu laikā no attiecīgā ziņojuma ievadīšanas iekārtu ražotāju reģistra datubāzē;3) atbilstoši MK noteikumu Nr. 388 36. punktam līdz 2018. gada 14. augustam iekārtas iedala atbilstoši šo noteikumu [1. pielikumā](https://likumi.lv/ta/id/267716#piel1) minētajām iekārtu kategorijām un veidiem[[1]](#footnote-2). No 2018. gada 15. augusta visas iekārtas iedala atbilstoši šo noteikumu [2. pielikumam](https://likumi.lv/ta/id/267716#piel2).[[2]](#footnote-3)MK noteikumu Nr. 388 30. punkts noteic, ka iekārtu ražotāji, kas piegādā iekārtas, izmantojot distances līgumu, vai to pilnvaroti pārstāvji iesniedz iekārtu ražotāju reģistrā ziņojumu par Eiropas Savienības dalībvalstu tirgos piedāvāto iekārtu daudzumu ([7.](https://likumi.lv/ta/id/267716#piel7) pielikums). Informāciju par laikposmu no kārtējā gada 1. janvāra līdz 30. jūnijam iesniedz līdz kārtējā gada 30. oktobrim, bet par laikposmu no kārtējā gada 1. jūlija līdz 31. decembrim – līdz nākamā gada 30. aprīlim. Informāciju iesniedz par katru Eiropas Savienības dalībvalsti atsevišķi. Informāciju par Latvijas tirgū piedāvāto iekārtu daudzumu iesniedz atbilstoši šo noteikumu [5.](https://likumi.lv/ta/id/267716#piel5) pielikumam.Lai nodrošinātu MK noteikumu Nr. 388 minēto ziņojumu sagatavošanu par 2020. gadu un turpmākajiem gadiem atbilstoši iekārtu klasifikācijai, kura ir spēkā no 2018. gada 15. augusta, ir nepieciešams precizēt MK noteikumu Nr. 388 7. pielikumu, attiecīgi iekļaujot tajā pašreiz spēkā esošās iekārtu kategorijas.Lai nodrošinātu Eiropas Parlamenta un Padomes 2016. gada 27. aprīļa Regulas 2016/679/ES par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula**)** 5. panta 1. punkta “b.” un “c.” apakšpunkta nosacījumu ievērošanu, MK noteikumu Nr. 338 7. pielikumā netiek iekļauta prasība norādīt personas kodu. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, iekārtu ražotāju reģistra turētājs – Latvijas Elektrotehnikas un elektronikas rūpniecības asociācija (turpmāk – LETERA). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* 1258 iekārtu ražotājiem;
* trīs videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par iekārtām[[3]](#footnote-4).
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.
2. Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.
3. Noteikumu projekta prasības neattiecas uz konkurenci.
4. Noteikumu projekta ietekme uz vidi ir vērtējama pozitīvi, tā kā tiek noteiktas prasības, kas uzlabos iekārtu un to atkritumu apsaimniekošanu tādā veidā, kas veicina to atkārtotu izmantošanu, pārstrādi un reģenerāciju.
5. Noteikumu projekta prasībām nav ietekmes uz veselību.
6. Noteikumu projekta prasības neskar nevalstiskās organizācijas.
7. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.
 |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Regula Nr. 2019/290 (Eiropas Savienības Oficiālais Vēstnesis, L 48, 20.2.2019., 6.lpp.) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| 2.panta 1.punkts | **3.punkts** | Pārņemtas pilnībā | Netiek noteiktas stingrākas prasības. |
| 2.panta 2.punkts | **3.punkts** | Pārņemtas pilnībā | Netiek noteiktas stingrākas prasības. |
| II pielikums | **3.punkts** | Pārņemtas pilnībā | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav izmantota Regulas Nr. 2019/290 2. panta 2. punktā un II pielikumā dalībvalstīm noteiktā rīcības brīvība noteikt, ka ir jāiesniedz papildus informācijas elementi, kuri ir apzīmēti ar “M\*”, tā kā Latvijas normatīvajos aktos nav noteiktas prasības informācijas par iekārtu ražotāja tirdzniecības nosaukuma, provinces, reģiona, ražotāja nodokļu maksātāja numura dalībvalstī, iekārtu zīmola nosaukuma, par iekārtu ražotāja izveidoto atsevišķu atbilstības shēmu, iekārtu apakškategorijas un iekārtu tipiem (mājsaimniecības iekārtas vai iekārtas, kas nav mājsaimniecības iekārtas), pārstāvētā iekārtu ražotāja EEI gada apgrozījuma kategorijas, turpmākai izmantošanai, tāpēc šādas informācijas vākšana un apkopošana nav lietderīga.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Noteikumu projekts šo jomu neskar. |
| Cita informācija | Nav |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums (anotācija) 2019. gada 9. jūlijā tika publicēts VARAM tīmekļvietnē [www.varam.gov.lv](http://www.varam.gov.lv).  |
| 3. | Sabiedrības līdzdalības rezultāti  | Pēc noteikumu projekta ievietošanas VARAM tīmekļvietnē sabiedrības pārstāvju viedokļi nav saņemti.  |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, iekārtu ražotāju reģistra turētājs ­– LETERA. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Doniņa 67026515

Ilze.Donina@varam.gov.lv

1. MK noteikumu Nr. 388 1. pielikums: Iekārtu kategorijas līdz 2018. gada 30. jūnijam: 1. kategorija. Liela izmēra mājsaimniecības iekārtas; 2. kategorija. Maza izmēra mājsaimniecības iekārtas; 3. kategorija. Informācijas tehnoloģiju un elektrosakaru iekārtas; 4. kategorija. Patērētāju iekārtas un fotoelementu paneļi; 5. kategorija. Apgaismes iekārtas; 6. kategorija. Elektriskie un elektronikas instrumenti (izņemot liela izmēra stacionārus ražošanas mehānismus, kas nav pārnēsājami vai ir pastāvīgi piestiprināti); 7. kategorija. Rotaļlietas, atpūtas un sporta piederumi; 8. kategorija. Medicīniskās ierīces (izņemot visas implantētās un inficētās medicīniskās ierīces); 9. kategorija. Monitoringa un kontroles instrumenti; 10. kategorija. Automātiskie sadalītāji. [↑](#footnote-ref-2)
2. MK noteikumu Nr. 388 2. pielikums. Iekārtu kategorijas no 2018. gada 1. jūlija: 1. kategorija. Temperatūras maiņas iekārtas; 2. kategorija. Ekrāni, monitori un iekārtas ar ekrānu, kura virsmas laukums ir lielāks nekā 100 cm2; 3. kategorija. Spuldzes; 4. kategorija. Liela izmēra iekārtas (vismaz viens ārējais izmērs pārsniedz 50 cm), tai skaitā mājsaimniecības preces, IT un telesakaru iekārtas, patērētāju iekārtas, gaismekļi, skaņas vai attēlus demonstrējošas iekārtas, mūzikas ierīces, elektriski un elektroniski instrumenti, rotaļlietas, izklaides un sporta aprīkojums; medicīnas ierīces, monitoringa un kontroles instrumenti, automātiskie sadalītāji, ierīces elektriskās strāvas ražošanai un citas iekārtas (izņemot šā pielikuma 1., 2. un 3. kategorijā ietilpstošās iekārtas); 5. kategorija. Maza izmēra iekārtas (neviens ārējais izmērs nepārsniedz 50 cm), tai skaitā mājsaimniecības preces, patērētāju iekārtas, gaismekļi, skaņas vai attēlus demonstrējošas iekārtas, mūzikas ierīces, elektriski un elektroniski instrumenti, rotaļlietas, izklaides un sporta aprīkojums; medicīnas ierīces, monitoringa un kontroles instrumenti, automātiskie sadalītāji; ierīces elektriskās strāvas ražošanai un citas iekārtas (izņemot šā pielikuma 1., 2., 3. un 6. kategorijā ietilpstošās iekārtas); 6. kategorija. Mazas informācijas tehnoloģiju un telekomunikāciju iekārtas (neviens ārējais izmērs nepārsniedz 50 cm). [↑](#footnote-ref-3)
3. Valsts vides dienesta tīmekļvietne [http://www.vvd.gov.lv/public/fs/CKFinderJava/files/EEI\_apsaimn\_sistema\_2018\_11\_14. pdf](http://www.vvd.gov.lv/public/fs/CKFinderJava/files/EEI_apsaimn_sistema_2018_11_14.%20pdf) [↑](#footnote-ref-4)